Diari Oficial de la Generalitat Valenciana


Sumari del DOGV 4433, del 05-02-2003 (2003/1161)

Informació pública del programa de desenrotllament d'actuació urbanística integrada pla de reforma interior de millora Flor de Maig-Músic Chapí i Pintor Jover.
---------------------------------------------------------------------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1161


Organisme emissor
:   Edivama, SA

Tipus de document
:   Anunci

Informació pública del programa de desenrotllament d'actuació urbanística integrada pla de reforma interior de millora Flor de Maig-Músic Chapí i Pintor Jover. [2003/F1161]
  
L'entitat Edivama, SA, domiciliada a València, al carrer del Marqués de Sotelo, número 5-4a planta, porta 11, amb CIF A-46556577, conforme al que disposa la Llei 6/1994, de la Generalitat Valenciana, de 15 de novembre, Reguladora de l'Activitat Urbanística (article 44 i següents), als efectes de practicar noves notificacions, complementar anteriors actuacions i en especial comunicacions pendents de realitzar i no realitzades, posa en coneixement de tots els interessats no notificats el següent:
  
Primer. Que amb data 6 d'agost de 2002 l'entitat Teresa Urbana 2000 va presentar davant de l'Ajuntament de València, SL, programa per al desenrotllament d'actuació integrada que conté alternativa tècnica comprensiva de pla de reforma interior de millora i avantprojecte de d'urbanització, a fi de desenrotllar i executar programa i obres d'urbanització dels terrenys que es detallen i que comprenen els carrers Flor de Maig, Músic Chapí i Pintor Jover. A la dita alternativa es va formular una altra per l'entitat Edivama, SA, que ampliava l'àmbit d'actuació.
  
Segon. L'Ajuntament de València ha emés informe conforme al qual han d'incloure's en la proposta presentada totes aquelles parcel·les que amb motiu de l'execució es convertisquen en solars.
  
Tercer. Amb la protocol·lització inicial realitzada per Teresa Urbana 2000, SL, a la notaria de José Luis Pavía Sanz el 8 d'agost de 2002, es va adjuntar la llista de titulars cadastrals de la unitat d'execució delimitada en el pla de reforma interior de millora, a fi de que es practicaren les pertinents notificacions. No consten en esta els titulars cadastrals de parcel·les que han sigut afectades per l'ampliació proposada per Edivama, SA, i pels criteris de l'informe emés per l'ajuntament, i que són les següents:
  
- 6694103 Ramón Vidal, Salvador, c/ Gravador Jordán, 73, baix esq., 46961 València.
  
- 6694104 Vidal Ramón, Saturnino, c/ Gravador Jordán, 73 1a, 46638 València.
  
- 6694105 Tamarit Bayona, Manuela, c/ Gravador Jordán, 75, 46969 València.
  
Quart. Com que hi ha titulars cadastrals a què no s'havia remés l'avís prescrit en l'article 46.3 de la Llei Reguladora de l'Activitat Urbanística, es va procedir a la suspensió de l'acte d'obertura de les proposicions juridicoeconòmiques presentades.
  
Cinqué. A la vista d'això s'ha acordat prorrogar el període d'informació publica i al·legacions, de l'única alternativa tècnica vigent i depositada a l'Ajuntament de València, d'Edivama, SA, conforme al nou àmbit, i pel termini de 20 dies hàbils respecte de les parcel·les incloses en el proposat i les assenyalades en el punt tercer del present edicte i no notificades. Tot això per mitjà d'anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la Llei Reguladora de l'Activitat Urbanística als indicats titulars i a tots els afectats.
  
Sisé. En el dit termini, comptat a partir de la publicació de l'anunci d'exposició publica en el Diari Oficial de la Generalitat Valenciana, els titulars cadastrals de les parcel·les referenciades en el punt tercer del present anunci i els altres notificats i interessats podran consultar, obtindre còpia i formular al·legacions al Servici Municipal de Planejament, expedient número 496/2260 SZ UE Flor de Maig (Av. d'Aragó, 35), i només els no notificats amb anterioritat podran formular alternatives tècniques que pretenguen competir amb l'exposada al publique i presentada per Edivama, SA.
  
Seté. En els cinc dies següents al venciment del termini d'informació pública, només els titulars de les parcel·les abans referenciades podran presentar a l'Oficina de Contractació de la Corporació (Plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades, i es realitzarà l'acte d'obertura de les que es presenten el següent dia hàbil a l'acabament d'este termini, llevat que siga dissabte; en este cas es traslladarà al següent dia hàbil.
  
Huité. En el supòsit que algun dels titulars de les parcel·les cadastrals anteriorment citades presentara alternativa tècnica en competència, qualsevol persona podrà presentar proposicions juridicoeconòmiques en plica tancada a la dita alternativa, en el termini de cinc dies anteriorment citat.
  
Nové. Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix, durant tot el procediment podran ser objecte de publica consulta al Servici de Planejament les al·legacions i alternatives tècniques que s'hi presenten.